CELEX: 62015TN0019
Language: hu
Date: 2015-01-16 00:00:00
Title: T-19/15. sz. ügy: 2015. január 16-án benyújtott kereset – Gómez Echevarría kontra OHIM – M and M Direct (wax by Yuli’s)

16.3.2015   
            
            
               HU
            
            
               Az Európai Unió Hivatalos Lapja
            
            
               C 89/33
            
         2015. január 16-án benyújtott kereset – Gómez Echevarría kontra OHIM – M and M Direct (wax by Yuli’s)
   (T-19/15. sz. ügy)
   (2015/C 089/40)
   A keresetlevél nyelve: spanyol
   
      Felek
   
   
      Felperes: Yuleidy Caridad Gómez Echevarría (Benalmádena, Spanyolország) (képviselő: E. López-Chicheri y Selma abogado)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: M and M Direct Ltd (London, Egyesült Királyság)
   
      Az OHIM előtti eljárás adatai
   
   
      A vitatott védjegy jogosultja: a felperes.
   
      A vitatott védjegy:„wax by Yuli’s” szóelemet magában foglaló közösségi ábrás védjegy – 9 099 367. sz. közösségi védjegybejelentés.
   
      Az OHIM előtti eljárás: törlési eljárás.
   
      A megtámadott határozat: az OHIM első fellebbezési tanácsának 2014. november 6-án hozott határozata (R 9512014-1. sz. ügy).
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül az OHIM első fellebbezési tanácsának 2014. november 6-i határozatát, és a törlés kérelmezőjét kötelezze a törlési eljárás költségeire, ideértve a jelen eljárás költségeit is;
            
         
               —
            
            
               másodlagosan, az első kereseti kérelem elutasítása esetén változtassa meg az OHIM első fellebbezési tanácsának 2014. november 6-i határozatát, és utasítsa el a „wax by Yuli’s” 099 367. sz. közösségi védjegy törlése iránti kérelmet, továbbá a törlés kérelmezőjét kötelezze a törlési eljárás költségeire, ideértve a jelen eljárás költségeit is;
            
         
               —
            
            
               harmadlagosan, az előző kereseti kérelmek elutasítása esetén a költségek tekintetében változtassa meg az OHIM első fellebbezési tanácsának 2014. november 6-i határozatát, és az OHIM törlési osztályának határozata ellen indított kereset keretében az ügyvédi képviselettel összefüggő költségeket helyezze hatályon kívül.
            
         
      Jogalapok
   
   
               —
            
            
               az Európai Unió Alapjogi Chartája 41. cikke (2) bekezdésének a) pontjával együttesen értelmezett 207/2009 rendelet 64. cikkének megsértése;
            
         
               —
            
            
               a 207/2009 rendelet 8. cikke (1) bekezdése b) pontjának megsértése a védjegy törlése iránti kérelem hatáskörrel való visszaélés alkalmazásával történő benyújtása miatt;
            
         
               —
            
            
               a 207/2009 rendelet 8. cikke (1) bekezdésének b) pontjával együttesen értelmezett 53. cikke (1) bekezdése a) pontjának téves alkalmazása és értelmezése az összetéveszthetőség hiánya miatt;
            
         
               —
            
            
               a 207/2009 rendelet 85. cikkének (1) bekezdésével együttesen értelmezett 2868/95 bizottsági rendelet 94. cikke (1) és (7) bekezdésének téves alkalmazása és értelmezése.